Legend of Aukelenuiaiku. 57 



MOKUNA VI. 

 Ko Aukelenuiaiku noho ana i loko o ka Popilikia a me ka 



POMAIKAI ANA. 



A LAUNA ae la lakou nei ekolu, elua wahine, hookahi kane, o Aukelenuiaiku, a 

 pau ka lakou mau olelo hoinainau, liaule ilio la lakou konane. Olelo aku o Aukele- 

 nuiaiku i na wahine : 



"O ke kui keia, o ka holo kela, 

 Moe kawa, hapala ka ele, 

 Na ke kea ka ai, 

 Ku ka ehu o na waa liilii, 

 I ke keiki o Kuaihelani." 



A pau ka nanea ana, olelo aku na wahine ia Aukelenuiaiku: "I hoouna ia mai 

 nei maua e make oe, no ka mea, ua ike ia oe e ka ilio a ke 'Hi wahine o makou, e 

 Moela ; aka, e hoi ana maua a hoole aku, aole i loaa ia maua, a nana ia e hoouna mai 

 i luna hou." 



A hiki laua i mua o ke 'Hi wahine, o Namakaokahai, ninau mai la ia: "Auhea 

 ka olua mea i huli aku nei?" I aku na wahine: "Aole i loaa ia maua, a luna maua o 

 ka pali a me ka laau, aohe loaa iki, a uka maua, a kai maua, aohe loaa iki." Wahi 

 a laua ia Namakaokahai: "Ua kuhihewa paha ka ilio, i ka hohono o ke koko i luna o 

 ka mea ae kai, he kanaka, nolaila, hae." 



Ia laua e olelo ana, kuu hou ae la ke 'Hi wahine i ka ilio ana, ia Moela. Aohe 

 hae a koe aku, hamama ka waha, kaawale o luna me lalo. Ia Moela e hana ana, kahea 

 aku la o Namakaokahai i na kaikunane manu ona eha e hele mai, oia o, Kanemoe, 

 Kaneapua, Leapixa, Kahaumana. A hiki lakou i mua o ke 'Hi wahine, olelo aku la ia: 

 "E imi oukou i keia mea a Moela e hae nei, he kanaka paha, aole paha, heaha la?" 



A pau ka olelo ana, ia wa, lele lakou. Ia lakou e makaukau ana e lele, olelo 

 aku o Lonoikoualii ia Aukelenuiaiku: "E Aukelenuiaiku! eia keia make o kaua, ke 

 lele mai nei; a hiki mai lakou eha, e aloha aku oe ia lakou, e like me ko aloha i na 

 wahine." 



A hiki lakou i mua o Aukelenuiaiku, kahea mai la o Aukelenuiaiku me ka leo 

 aloha, penei: "E walina ia oe e Kanemoe; e walina ia oe e Kaneapua; E walina ia oe 

 e Leapua ; e walina ia oe e Kahaumana." Aloha mai la no hoi lakou ia Aukelenui- 

 aiku: "E walina hoi oe." Mahope o ke aloha ana mai a Aukelenuiaiku ia lakou, 

 kamailio malu iho la lakou no ka loaa o ko lakou inoa, olelo ae la o Kanemoe: 

 "Kupanaha ! i hea la kahi i loaa ai o ko kakou inoa ia ia, a i aha la auanei ka kakou 

 uku ia ia." I mai la kekahi: "Hookahi no a kakou uku ia ia, o ke kaikuahine o 

 kakou, i wahine nana, alalia, o ko kakou kaikoeke keia." Ae mai la ko lakou nui. 



